ddrg/super_eurlex huggingface dataset:
Úradný vestník L 180 , 09/07/1997 S. 0021 - 0021



Smernica Rady 97/40/ES z 25. júna 1997, ktorou sa mení a dopĺňa smernica 93/113/ES o používaní enzýmov, mikroorganizmov a prípravkov z nich vo výžive zvierat a obchodovaní s nimi RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 43, so zreteľom na návrh Komisie [1], so zreteľom na stanovisko Európskeho parlamentu [2], so zreteľom na stanovisko Hospodárskeho a sociálneho výboru [3], keďže smernicou Rady 70/524/EHS z 23. novembra 1970 o prídavných látkach do krmív [4] sa stanovujú zásady povoľovania a používania prídavných látok; keďže smernica 93/113/ES [5] splnomocňuje členské štáty predbežne povoliť používanie príslušných výrobkov a obchodovanie s nimi, pokiaľ na základe dostupných vedeckých dôkazov nepredstavujú nebezpečenstvo pre zdravie ľudí a zvierat; keďže smernica 93/113/ES vyžaduje, aby Komisia rozhodla pred 1. januárom 1997 o príslušných štúdiách predložených členskými štátmi pred 1. januárom 1996 za účelom získania povolenia spoločenstva podľa smernice 70/524/EHS; keďže veľký počet dokumentácií predložených členskými štátmi znemožňuje rozhodnúť s plnou znalosťou veci o všetkých žiadostiach o povolenie do 31. decembra 1996; keďže dátum, do ktorého musí Komisia rozhodnúť, by sa preto mal odložiť o 18 mesiacov, aby Komisia a členské štáty mali dostatok času na riadne preštudovanie dokumentácií, ktoré im boli predložené, PRIJALA TÚTO SMERNICU: Článok 1 Dátum 1. január 1997 v článku 5 smernice 93/113/ES sa nahrádza dátumom 1. júl 1998. Článok 2 Smernica nadobúda účinnosť v siedmy deň odo dňa jej uverejnenia v Úradnom vestníku Európskych spoločenstiev. Článok 3 Táto smernica je adresovaná členským štátom. V Luxemburgu 25. júna 1997 Za Radu predseda J. Van Aartsen [1] Ú. v. ES C 95, 24.3.1997, s. 30. [2] Ú. v. ES C 85, 17.3.1997, s. 176. [3] Ú. v. ES C 133, 28.4.1997, s. 26. [4] Ú. v. ES L 270, 14.12.1970, s.1. Smernica naposledy zmenená a doplnená smernicou Komisie 96/66/ES (Ú. v. ES L 272, 25.10.1996, s. 32). [5] Ú. v. ES L 334, 31.12.1993, s. 17. --------------------------------------------------
Úradný vestník L 170 , 16/06/1998 S. 0015 - 0015



Smernica Komisie 98/39/ES z 5. júna 1998, ktorou sa prispôsobuje technickému pokroku smernica Rady 75/321/EHS týkajúca sa riadenia poľnohospodárskych alebo lesných kolesových traktorov (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 75/321/EHS z 20. mája 1975 o aproximácii právnych predpisov členských krajín týkajúcich sa riadenia kolesových poľnohospodárskych alebo lesných traktorov [1], v znení smernice Európskeho parlamentu a Rady 97/54/ES [2], a najmä na jej článok 4, keďže je v súčasnosti primerané považovať poruchu motora za potencionálnu príčinu zlyhania osobitného pomocného zariadenia, ktoré by mohlo zapríčiniť zaseknutie riadenia; keďže by mala byť smernica 75/321/EHS preto náležite zmenená a doplnená; keďže ustanovenia tejto smernice sú v súlade so stanoviskom Výboru pre prispôsobovanie smerníc technickému pokroku, ktorý bol vytvorený smernicou Rady 74/150/EHS [3], v znení smernice 97/54/ES, PRIJALA TÚTO SMERNICU: Článok 1 V prílohe smernice 75/321/EHS sa prvá veta bodu 2.2.4.1.2 nahrádza takto: "Ak je traktor vybavený servoriadením definovaným v bode 1.2.1.3 a ak má toto zariadenie len hydraulický prevod, musí byť v prípade, že toto osobitné zariadenie alebo motor zlyhajú, možné vykonať s pomocou osobitného prídavného zariadenia dva manévre určené v bode 2.2.1.3." Článok 2 1. Od 1. mája 1999 členské štáty nesmú: - odmietnuť, pokiaľ ide o typ traktora, udeliť typové schválenie ES, odmietnuť vydať doklad podľa tretej zarážky článku 10 ods. 1 smernice Rady 74/150/EHS alebo odmietnuť udeliť národné typové schválenie alebo - zakázať uvedenie traktorov do premávky, ak tieto traktory plnia požiadavky smernice 75/321/EHS v znení tejto smernice. 2. Od 1. októbra 1999 členské štáty: - nesmú vydať doklad podľa tretej zarážky článku 10 ods. 1 smernice 74/150/EHS pre akýkoľvek typ traktora, ktorý neplní požiadavky smernice 75/321/EHS v znení tejto smernice, - môžu odmietnuť udeliť národné typové schválenie pre typ traktora, ktorý neplní požiadavky smernice 75/321/EHS v znení tejto smernice. Článok 3 1. Členské štáty prijmú zákony, iné právne predpisy a správne opatrenia potrebné na dosiahnutie súladu s touto smernicou najneskôr 30. apríla 1999. Bezodkladne o tom informujú Komisiu. Keď členské štáty prijmú uvedené ustanovenia, zahrnie sa do nich odkaz na túto smernicu, alebo ich takýto odkaz bude sprevádzať v čase ich oficiálneho uverejnenia. Členské štáty prijmú spôsob uvedenia takéhoto odkazu. 2. Členské štáty oznámia Komisii znenie základných ustanovení vnútroštátnych právnych predpisov, ktoré prijmú v oblasti upravenej touto smernicou. Článok 4 Táto smernica nadobúda účinnosť dvadsiaty deň odo dňa jej uverejnenia v Úradnom vestníku Európskych spoločenstiev. Článok 5 Táto smernica je adresovaná členským štátom. V Bruseli 5. júna 1998 Za Komisiu Martin Bangemann člen Komisie [1] Ú. v. ES L 147, 9.6.1975, s. 24. [2] Ú. v. ES L 277, 10.10.1997, s. 24. [3] Ú. v. ES L 84, 28.3.1974, s. 10. --------------------------------------------------
Úradný vestník L 119 , 22/04/1998 S. 0015 - 0015



Smernica Komisie 98/21/ES z 8. apríla 1998, ktorou sa mení a dopĺňa smernica Rady č. 93/16/EHS na uľahčenie voľného pohybu lekárov a vzájomného uznávania ich diplomov, osvedčení a iných dokladov o formálnych kvalifikáciách (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva a najmä na jej článok 49, článok 57 ods. 1 a 2, prvá a tretia veta, a článok 66, so zreteľom na smernicu Rady 93/16/EHS z 5. apríla 1993 na uľahčenie voľného pohybu lekárov a vzájomného uznávania ich diplomov, osvedčení a iných dokladov o formálnych kvalifikáciách [1], naposledy zmenenú a doplnenú smernicou Európskeho parlamentu a Rady 97/50/EÚ [2], najmä na jej článok 44a, keďže Holandsko vznieslo odôvodnenú požiadavku, aby v zozname špeciálneho lekárstva špecifickom pre dva alebo viac členských štátov bolo pre tento členský štát zmenené a doplnené označenie pracovného lekárstva; keďže Belgicko a Luxembursko vzniesli odôvodnené požiadavky, aby do zoznamu špeciálneho lekárstva, špecifickom pre dva alebo viac členských štátov, bolo pre tento štát zaradené označenie pracovného lekárstva; keďže Švédsko vznieslo odôvodnenú požiadavku, aby bolo sociálne lekárstvo zaradené pre tieto štáty do zoznamu špeciálneho lekárstva špecifického pre dva alebo viac členských štátov; keďže opatrenia ustanovené touto smernicou sú v súlade so stanoviskom Výboru vyšších úradníkov pre zdravotníctvo zriadeného rozhodnutím Rady č. 75/365/EHS [3], PRIJALA TÚTO SMERNICU: Článok 1 Článok 7 ods. 2 smernice č. 93/16/EHS sa mení a dopĺňa takto: a) pod názov "pracovné lekárstvo" sa pripája: "Belgicko: médicine du travail/arbeidsgeneeskunde Luxembursko: médicine du travail"; b) pod názvom "pracovné lekárstvo" sa označenie "arbeids- en bedrijfsgeneeskunde" uvedené oproti "Holandsko" nahrádza označením "arbeid en gezondheid"; b) pod názov "sociálne lekárstvo" sa pripája: "Švédsko: Socialmedicin". Článok 2 1. Členské štáty prijmú zákony, iné právne predpisy a správne opatrenia potrebné na dosiahnutie súladu s touto smernicou do 31. decembra 1998. Bezodkladne o tom informujú Komisiu. Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty. 2. Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice. Článok 3 Táto smernica nadobúda účinnosť 20. deň odo dňa jej uverejnenia v Úradnom vestníku Európskych spoločenstiev. Článok 4 Táto smernica je adresovaná členským štátom. V Bruseli 8. apríla 1998 Za Komisiu Mario Monti člen Komisie [1] Ú. v. ES L 165, 7.7.1993, s. 1. [2] Ú. v. ES L 291, 24.10.1997, s. 35. [3] Ú. v. ES L 167, 30.6.1975, s. 19. --------------------------------------------------
Úradný vestník L 067 , 07/03/1998 S. 0029 - 0030



Smernica Komisie 98/15/ES z 27. februára 1998, ktorou sa mení a dopĺňa smernica Rady 91/271/EHS, pokiaľ ide o niektoré požiadavky stanovené v jej prílohe I (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu 91/271/EHS z 21. mája 1991 o čistení komunálnych odpadových vôd [1], najmä na jej článok 5 odsek 3, keďže požiadavky na odpadové vody z čističiek komunálnych odpadových vôd do citlivých oblastí, ktoré podliehajú eutrofizácii, stanovené v tabuľke 2 prílohy I k smernici 91/271/EHS, spôsobujú problémy s výkladom, ktoré je nevyhnutné vyjasniť; keďže v dôsledku toho je potrebné zmeniť a doplniť tabuľku 2 prílohy I k smernici; keďže opatrenia stanovené v tejto smernici sú v súlade so stanoviskom výboru ustanoveného podľa článku 18 smernice 91/271/EHS, PRIJALA TÚTO SMERNICU: Článok 1 Príloha I k smernici 91/271/EHS sa mení a dopĺňa v súlade s prílohou k tejto smernici. Článok 2 Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do 30. septembra 1998. Bezodkladne o tom informujú Komisiu. Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty. Článok 3 Táto smernica nadobúda účinnosť 20. deň po jej uverejnení v Úradnom vestníku Európskych spoločenstiev. Článok 4 Táto smernica je adresovaná členským štátom. V Bruseli 27. februára 1998 Za Komisiu Ritt Bjerregaard člen Komisie [1] Ú. v. ES L 135, 30.5.1991, s. 40. -------------------------------------------------- PRÍLOHA Tabuľka 2 prílohy I k smernici 91/271/EHS sa nahrádza týmto textom: "Tabuľka 2: Požiadavky na vypúšťanie z čističiek komunálnych odpadových vôd do citlivých oblastí, ktoré podliehajú eutrofizácii, stanovené v prílohe II. A a). V závislosti od miestnej situácie sa môžu uplatňovať požiadavky na jeden alebo na obidva ukazovatele. Použijú sa hodnoty koncentrácie alebo percent zníženia. Ukazovatele | Koncentrácia | Minimálne precento zníženia | Referenčná metóda merania | Celkové množstvo fosforu | 2 mg/l (10000 — 100000 p.e.) | 80 | Molekulárna absorpčná spektrofotometria | 1 mg/l (viac než 100000 p.e.) | Celkové množstvo dusíka | 15 mg/l (10000 — 100000 p.e.) | 70 — 80 | Molekulárna absorpčná spektrofotometria | 10 mg/l (viac než 100000 p.e.) | --------------------------------------------------
Úradný vestník L 276 , 13/10/1998 S. 0009 - 0010



Smernica Komisie 98/75/ES z 1. októbra 1998, ktorou sa aktualizuje zoznam subjektov zahrnutých v smernici 90/547/EHS o tranzite elektrickej energie prenosovými sieťami (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 90/547/EHS z 29. októbra 1990 o tranzite elektrickej energie prenosovými sieťami [1], naposledy zmenenú a doplnenú rozhodnutím Komisie 95/162/ES [2], a najmä na jej článok 2 ods. 2, keďže vysokonapäťové prenosové siete a subjekty zodpovedné za ne v členských štátoch zahrnuté v smernici 90/547/EHS sú uvedené v prílohe k tejto smernici; keďže zoznam má aktualizovať Komisia po konzultácii s príslušným členským štátom, ak je to potrebné, v kontexte s cieľmi smernice 90/547/EHS a najmä na jej článok 2 ods. 1písm. a); keďže fúzie subjektov a/alebo vytvorenie nezávislých rozvodných spoločností v Dánsku, Nemecku, Portugalsku a Fínsku ako aj žiadosť o začlenenie druhej vysokonapäťovej prenosovej siete v Luxembursku si vynútili aktualizáciu zoznamu; po konzultácii s príslušnými členskými štátmi, PRIJALA TÚTO SMERNICU: Článok 1 Príloha k smernici 90/547/EHS sa nahrádza prílohou k tejto smernici. Článok 2 Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou do 28. februára 1999. Bezodkladne o tom informujú Komisiu. Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty. Článok 3 Táto smernica nadobúda účinnosť dňom jej uverejnenia v Úradnom vestníku Európskych spoločenstiev. Článok 4 Táto smernica je adresovaná členským štátom. V Bruseli 1. októbra 1998 Za Komisiu Christos Papoutsis člen Komisie [1] Ú. v. ES L 313, 13.11.1990, s. 30. [2] Ú. v. ES L 107, 12.5.1995, s. 53. -------------------------------------------------- PRÍLOHA " PRÍLOHA Zoznam subjektov a sietí, na ktoré sa vzťahuje táto smernica Krajina | Subjekt/Sieť | Belgia | CPTE – Société pour la coordination de la production et du transport d'énergie électrique | Taani | Eltra Elkraft | Saksamaa | Bayernwerk AG Berliner Kraft- und Licht (Bewag)-AG EnBW Transportnetze AG Hamburgische Electricitäts-Werke AG (HEW) PreussenElektra Aktiengesellschaft RWE Energie AG Vereinigte Elektrizitätswerke Westfalen AG (VEW) VEAG Vereingte Energiewerke AG | Kreeka | Public Power Corporation (PPC) | Hispaania | Red Eléctrica de España, SA | Prantsusmaa | Électricité de France | Iirimaa | Electricity Supply Board | Itaalia | Edison Edison Termoelettrica Enel | Luxembursko | Cegedel Sotel | Madalmaad | SEP | Austria | Österreichische Elektrizitätswirtschaft AG Tiroler Wasserkraftwerke AG Vorarlberger Kraftwerke AG Vorarlberger Illwerke AG | Portugal | Rede Eléctrica Nacional SA (REN) | Soome | Suomen Kantaverkko Oyj(Finnish Power Grid PLC) | Rootsi | Affärsverket svenska kraftnät | Ühendkuningriik | National Grid Company Scottish Power Scottish Hydro-Electric Northern Ireland Electricity | " --------------------------------------------------
Úradný vestník L 318 , 27/11/1998 S. 0043 - 0044



Smernica Komisie 98/87/ES z 13. novembra 1998, ktorá mení a dopĺňa smernicu Rady 79/373/EHS o obchodovaní s kŕmnymi zmesami (Text s platnosťou pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 79/373/EHS z 2. apríla 1979 o obchodovaní s kŕmnymi zmesami [1], naposledy zmenenú a doplnenú smernicou 97/47/EHS [2], najmä na jej článok 10 e), keďže podľa bodu VII.E.4 prílohy XV Aktu o pristúpení môže Švédske kráľovstvo trvať na tom, aby jeho národná legislatíva ukladala povinnosť uvádzať obsah fosforu na označovaní krmív určených pre ryby až do 31. decembra 1997; keďže podľa prílohy XV vyššie uvedeného Aktu sa požaduje, aby Švédsko doložilo k požiadavkám na prispôsobenie práva spoločenstva ohľadom predmetných minerálnych krmív podrobný vedecký výpočet dôvodov; keďže Švédsko odovzdalo výpočet dôvodov 5. júna 1997; keďže smernica 79/373/EHS zaisťuje pravidelné aktualizovanie uvedenej prílohy, a to vo svetle vedeckých a technických poznatkov; keďže obohatenie fosforom narušuje ekologickú rovnováhu jazier a morí; keďže svojimi eutrofikačnými vplyvmi spôsobuje na vnútrozemských jazerách zvýšený rast zelenomodrých rias, kyslíkový deficit, vysoký úhyn rýb a zníženú biodiversitu; keďže je preto potrebné obmedziť emisie fosforu na absolútne minimum; keďže povinné uvedenie obsahu fosforu na označovaní kŕmnych zmesí pre ryby by bolo podstatným prínosom k cieľu napomôcť dobrým zvyklostiam pri výžive zvierat; keďže opatrenia ustanovené v tejto smernici sú v súlade so stanoviskom Stáleho výboru pre krmivá pre zvieratá, PRIJALA TÚTO SMERNICU: Článok 1 Týmto sa príloha k smernici 79/373/EHS mení a dopĺňa v súlade s prílohou k tejto smernici. Článok 2 1. Členské štáty prijmú a uverejnia najneskôr do 30. júna 1999 zákony, iné právne predpisy a správne opatrenia potrebné na dosiahnutie súladu s touto smernicou. Bezodkladne o tom budú informovať Komisiu. Budú sa uplatňovať od 1. júla 1999. Keď členské štáty prijmú tieto opatrenia, uvedú v nich odkaz na túto smernicu alebo ich takýto odkaz bude sprevádzať pri príležitosti ich úradného uverejnenia. Členské štáty stanovia spôsob vykonania tohoto odkazu. 2. Členské štáty oznámia Komisii znenie základných ustanovení vnútroštátneho práva, ktoré prijmú v oblasti upravenej touto smernicou. Článok 3 Táto smernica nadobúda účinnosť dvadsiaty deň po jej uverejnení v Úradnom vestníku Európskych spoločenstiev. Článok 4 Táto smernica je adresovaná členským štátom. V Bruseli 13. novembra 1998 Za Komisiu Franz Fischler člen Komisie [1] Ú. v. ES L 86, 06.04.1979, s. 30. [2] Ú. v. ES L 211, 05.08.1997, s. 45. -------------------------------------------------- PRÍLOHA V časti B tejto prílohy sa oddiel "Kompletné krmivá" nahrádza takto: +++++ TIFF +++++ --------------------------------------------------
Úradný vestník L 056 , 04/03/1999 S. 0046 - 0046



Smernica Komisie 1999/9/ES z 26. februára 1999, ktorou sa mení a dopĺňa smernica 97/17/ES, ktorou sa vykonáva smernica Rady 92/75/EHS, pokiaľ ide o označovanie umývačiek riadu pre domácnosť energetickými štítkami (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 92/75/EHS z 22. septembra 1992 o udávaní spotreby energie a iných zdrojov domácimi spotrebičmi na štítkoch a štandardných informáciách o výrobkoch [1] a najmä na jej článok 9, keďže smernicou Komisie 97/17/ES [2] sa vykonáva smernica 92/75/EHS vzhľadom na energetické štítkovanie umývačiek riadu pre domácnosť; keďže došlo k oneskoreniu pri vývoji a schválení metód merania (EN 50242); keďže kvôli tomu, že neexistuje harmonizovaná norma merania, nie je možné, aby dodávatelia splnili spoje povinnosti podľa smernice 97/17/ES; keďže preto sa musí odložiť uplatňovanie tejto smernice; keďže opatrenia ustanovené v tejto smernici sú v súlade so stanoviskom výboru zriadeného podľa článku 10 smernice 92/75/EHS, PRIJALA TÚTO SMERNICU: Článok 1 Článok 4 ods. 1 smernice 97/17/ES je nahradený nasledovným: "1. Členské štáty prijmú a uverejnia zákony, iné právne predpisy a správne opatrenia potrebné na dosiahnutie súladu s touto smernicou do 28. februára 1999. Bezodkladne o tom informujú Komisiu. Tieto opatrenia sa budú uplatňovať od 1. marca 1999. Členské štáty však až do 31. júla 1999 dovolia: - uvedenie na trh, komercializáciu a/alebo vystavenie výrobkov a - distribúciu tlačených oznámení uvedených v článku 2 ods. 4, ktoré nezodpovedajú tejto smernici. Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty." Článok 2 Táto smernica nadobudne účinnosť na tretí deň po jej uverejnení v Úradnom vestníku Európskych spoločenstiev. Článok 3 Táto smernica je adresovaná členským štátom. V Bruseli 26. februára 1999. Za Komisiu Christos Papoutsis člen Komisie [1] Ú. v. ES L 297, 13.10.1992, s. 16. [2] Ú. v. ES L 118, 7.5.1997, s. 1. --------------------------------------------------
Úradný vestník L 050 , 26/02/1999 S. 0026 - 0026



Smernica Komisie 1999/8/EHS z 18. februára 1999, ktorou sa mení a dopĺňa smernica 66/402/EHS o obchode s osivom obilnín KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 66/402/EHS zo 14. júna 1966 o obchode s osivom obilnín [1], naposledy zmenenú a doplnenú smernicou Rady 98/96/ES [2], najmä na jej článok 21 a), keďže členské štáty môžu v prípade osiva triticale určeného na predaj na ich vlastnom území znížiť minimálnu klíčivosť požadovanú v prílohe II na 80 %; keďže podľa uvedenej smernice sa táto možnosť od 1. februára 2000 už nebude poskytovať; keďže na základe súčasných vedeckých a technických znalostí sa považuje za ťažké produkovať v spoločenstve osivo triticale s klíčivosťou rovnou hodnote požadovanej v prílohe II; keďže vzhľadom na rozvoj vedeckých a technických znalostí je vhodné znížiť minimálnu klíčivosť z podielu čistých semien na 80 %; keďže opatrenia ustanovené v tejto smernici sú v súlade so stanoviskom Stáleho výboru pre osivá a množiteľský materiál pre poľnohospodárstvo, záhradníctvo a lesníctvo, PRIJALA TÚTO SMERNICU Článok 1 Oddiel (2) (A) prílohy II k smernici 66/402/EHS sa mení a dopĺňa takto: V prípade osiva triticosecale sa číslo "85" v 2. stĺpci nahrádza číslom "80". Článok 2 1. Členské štáty prijmú zákony, iné právne predpisy a administratívne opatrenia potrebné na dosiahnutie súladu s touto smernicou najneskôr do 1. februára 2000. Bezodkladne o tom informujú Komisiu. Keď členské štáty prijmú tieto opatrenia, tieto obsahujú odkaz na túto smernicu alebo ich sprevádza takýto odkaz pri príležitosti ich oficiálneho uverejnenia. Členské štáty prijmú postup pre tvorbu takéhoto odkazu. 2. Členské štáty oznámia Komisii tie ustanovenia vnútroštátneho práva, ktoré prijmú v oblasti, na ktorú sa vzťahuje táto smernica. Článok 3 Táto smernica je adresovaná členským štátom. V Bruseli 18. februára 1999 Za Komisiu Franz Fischler člen Komisie [1] Ú. v. ES 125, 11.7.1966, s. 2039/66. [2] Ú. v. ES L 25, 1.2.1999, s. 27. --------------------------------------------------
Official Journal L 164 , 30/06/1999 P. 0078 - 0078



SMERNICA KOMISIE 1999/67/ES z 28. júna 1999, ktorou sa mení a dopĺňa smernica 93/49/EHS ustanovujúca zoznam určujúci podmienky, ktoré musí spĺňať množiteľský materiál okrasných rastlín a okrasné rastliny podľa smernice Rady č. 91/682/EHS KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 98/56/ES z 20. júla 1998 o uvádzaní množiteľského materiálu okrasných rastlín do obehu[1], najmä na jej článok 20 ods. 3, (1) keďže smernica Komisie 93/49/EHS[2] podľa smernice Rady 91/682/EHS[3], naposledy zmenenej a doplnenej rozhodnutím Komisie 1999/9/ES[4], ustanovila zoznamy týkajúce sa uvádzania množiteľského materiálu okrasných rastlín a okrasných rastlín do obehu, najmä podmienky týkajúce sa kvality (zdravotný stav, príslušnosť a čistota vo vzťahu k príslušnému rodu alebo druhu, alebo, ak je to použiteľné k skupine rastlín a v prípade semien, klíčivosť) a označovania a iných dokumentov pripravených dodávateľom obsahujúcich špecifické údaje potrebné tak na účely kontroly ako aj pre informáciu pestovateľovi; (2) keďže smernica 91/682/EHS sa ruší s účinnosťou od 1. júla 1999 a nahrádza sa smernicou 98/56/ES; (3) keďže určité podmienky uvedené v smernici 93/49/EHS boli včlenené do smernice 98/56/ES a iné podmienky sú uvedené v smernici 1999/66/ES[5]; keďže v súlade s článkom 5 ods. 5 smernice 98/56/ES Komisia môže za určitých podmienok vypracovať harmonogram pre určitý rod alebo druh, v ktorom budú stanovené ďalšie podmienky týkajúce sa kvality, ktoré musí spĺňať množiteľský materiál pri uvádzaní do obehu; keďže Komisia práve s týmto cieľom posudzuje smernicu 93/49/EHS uplatňujúc kritériá stanovené v uvedených ustanoveniach; keďže v súčasnosti je potrebné zrušiť zastarané ustanovenia smernice 93/49/EHS; (4) keďže opatrenia uvedené v tejto smernici sú v súlade so stanoviskom Stáleho výboru pre množiteľský materiál okrasných rastlín, PRIJALA TÚTO SMERNICU: Článok 1 Smernica 93/49/EHS sa mení a dopĺňa takto: 1. nasledujúce ustanovenia sa vypúšťajú s účinnosťou od 1. júla 1999: - článok 1, - článok 2, - článok 3 ods. 2 až ods. 4, - článok 4 ods. 2 až ods. 4, - článok 5; 2. nasledujúce ustanovenia sa vypúšťajú s účinnosťou od 31. decembra 1999: - článok 6 Článok 2 Táto smernica je adresovaná členským štátom. V Bruseli 28. júna 1999 Za Komisiu Franz FISCHLER člen Komisie [1] Ú. v. Es L 226, 13.8.1998, s. 16. [2] Ú. v. ES L 250, 7.10.1993, s. 9. [3] Ú. v. ES L 376, 31.10.1991, s. 21. [4] Ú. v. ES L 5, 9.1.1999, s. 75. [5] Ú. v. ES L 164, 30.6.1999, s. 76.